Eelnõu EMP ühiskomitee otsus millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu /* SEK/2007/1753 lõplik */





[pic] | EUROOPA ÜHENDUSTE KOMISJON | Brüssel 11.1.2008 SEK(2007) 1753 lõplik Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust - Ühenduse ühise seisukoha eelnõu - (komisjoni esitatud) SELETUSKIRI 1. EMP lepingu protokollis nr 31 on esitatud konkreetsed sätted ühenduse ja EMP EFTA riikide koostöö kohta väljaspool nelja vabadust. 2. Lisatud EMP Ühiskomitee otsuse eelnõu eesmärk on muuta protokolli nr 31, et laiendada tervishoiualast koostööd. Otsuse eelnõuga nähakse ette koostööraamistik ja sätestatakse eeskirjad EMP EFTA riikide täielikuks osalemiseks ühenduse kõnealuse valdkonna programmides ja meetmetes alates 1. jaanuarist 2008 ning inkorporeeritakse järgmine õigusakt: 32007 D 1150 : Euroopa Parlamendi ja nõukogu otsus nr 1150/2007/EÜ, 25. september 2007, millega luuakse ajavahemikuks 2007–2013 üldprogrammi „Põhiõigused ja õigusasjad“ raames eriprogramm „Narkomaania ennetus- ja teavitustegevus“ (ELT L 257, 3.10.2007, lk 23). 3. EMP lepingu rakenduskorda käsitleva nõukogu määruse (EÜ) nr 2894/94 artikli 1 lõikes 3 nähakse ette, et nõukogu võtab komisjoni ettepanekul selliste otsuste suhtes vastu ühenduse seisukoha. 4. EMP Ühiskomitee otsuse eelnõu esitatakse nõukogule kinnitamiseks. Komisjon loodab, et saab ühenduse seisukoha EMP Ühiskomiteele esitada esimesel võimalusel. Eelnõu EMP ÜHISKOMITEE OTSUS millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98 ning arvestades järgmist: (1) Lepingu protokolli nr 31 on muudetud EMP Ühiskomitee [kuupäev] otsusega nr …/…[1]. (2) Asjakohane on laiendada lepinguosaliste koostööd nii, et see hõlmaks Euroopa Parlamendi ja nõukogu 25. septembri 2007. aasta otsust nr 1150/2007/EÜ, millega luuakse ajavahemikuks 2007–2013 üldprogrammi „Põhiõigused ja õigusasjad“ raames eriprogramm „Narkomaania ennetus- ja teavitustegevus“[2]. (3) Seepärast tuleks lepingu protokolli nr. 31 muuta, et kõnealust laiendatud koostööd saaks alustada 1. jaanuarist 2008, ON TEINUD JÄRGMISE OTSUSE: Artikkel 1 Lepingu protokolli nr 31 artikli 16 lõikele 1 lisatakse järgmine taane: „- 32007 D 1150 : Euroopa Parlamendi ja nõukogu otsus nr 1150/2007/EÜ, 25. september 2007, millega luuakse ajavahemikuks 2007–2013 üldprogrammi „Põhiõigused ja õigusasjad“ raames eriprogramm „Narkomaania ennetus- ja teavitustegevus“ (ELT L 257, 3.10.2007, lk 23).” Artikkel 2 Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1*. Määrust kohaldatakse alates 1. jaanuarist 2008. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, […] EMP Ühiskomitee nimel eesistuja EMP Ühiskomitee sekretärid [1] ELT L … [2] ELT L 257, 3.10.2007, lk 23. * [Põhiseadusest tulenevad nõuded on nimetatud.] [Põhiseadusest tulenevaid nõudeid ei ole nimetatud.]